**Līgums Nr.\_\_\_\_\_\_\_\_\_**

Vaiņodē, 2015.gada \_\_\_.augustā

**Vaiņodes internātpamatskola**, tās direktora Reiņa Ulberta personā, kurš darbojas uz nolikuma pamata, turpmāk tekstā **PIRCĒJS**, no vienas puses, un

**„KINGS”** **SIA,** tās valdes locekļa Jura Guseva personā, kurš rīkojas uz statūtu pamata, turpmāk tekstā – **PĀRDEVĒJS**, no otras puses, turpmāk abas kopā sauktas – PUSES, pamatojoties uz iepirkumu „Degvielas iegāde Vaiņodes internātpamatskolai” (id. Nr. VND-2015/3), turpmāk tekstā- iepirkums, rezultātiem, izsakot savu brīvu gribu – bez maldības, viltus vai spaidiem, noslēdz šāda satura līgumu, turpmāk tekstā – Līgums:

1. **LĪGUMA PRIEKŠMETS**
	1. PĀRDEVĒJS pārdod, bet PIRCĒJS pērk laika periodā no **01.09.2015.** līdz **31.08.2016.**degvielu, turpmāk tekstā – PRECE.
	2. PĀRDEVĒJS nodrošina, ka PIRCĒJS var iegādāties PRECI PĀRDEVĒJA degviela uzpildes stacijās, turpmāk tekstā – DUS, 24 (divdesmit četras) stundas diennaktī, izmantojot kredītkartes, turpmāk tekstā – KARTES.
	3. PĀRDEVĒJS nosaka pastāvīgo atlaidi uz 1 (vienu) litru benzīna E95, kas sastāda 5% visā LĪGUMA darbības laikā.
	4. PĀRDEVĒJS nosaka pastāvīgo atlaidi uz 1 (vienu) litru benzīna E98, kas sastāda 5% visā LĪGUMA darbības laikā.
	5. PĀRDEVĒJS nosaka pastāvīgo atlaidi uz 1 (vienu) litru dīzeļdegvielas, kas sastāda 5% visā LĪGUMA darbības laikā.
	6. PĀRDEVĒJS nosaka pastāvīgo atlaidi uz 1 (vienu) litru autogāzes, kas sastāda 5% visā LĪGUMA darbības laikā.
	7. PIRCĒJS iepērk PRECI no PĀRDEVĒJA par mazumtirdzniecības cenu, kas attiecīgajā dienā ir spēkā, piemērojot PĀRDEVĒJA piedāvājumā norādīto pastāvīgo atlaidi.
	8. PĀRDEVĒJS apņemas saskaņā ar LĪGUMA noteikumiem nodrošināt PIRCĒJAM KARŠU bezmaksas izsniegšanu un izmantošanu PREČU iegādei PĀRDEVĒJA degvielas uzpildes stacijās, kā arī bezmaksas apkalpošanu visā LĪGUMA izpildes laikā.
2. **LĪGUMA SUMMA UN NORĒĶINU KĀRTĪBA**
	1. **LĪGUMA kopējā summa ir** **4013,20 EUR** (četri tūkstoši trīspadsmit euro un divdesmit centi)bez pievienotās vērtības nodokļa, turpmāk tekstā – Līguma summa. PVN tiks aprēķināts atbilstoši uz rēķina izrakstīšanas brīdi spēkā esošiem normatīviem aktiem.
	2. PARDEVĒJA piedāvātā atlaide PREČU iegādei, norēķinoties ar PĀRDEVĒJA izsniegtajām KARTĒM, visu Līguma izpildes laiku nedrīkst mainīties, tas ir, atlaide nedrīkst samazināties.
	3. Katra kalendārā mēneša sākumā līdz 5. datumam PĀRDEVĒJS iesniedz PIRCĒJAM ikmēneša KARTES KONTA pārskatu par KONTA naudas līdzekļu kustību, kurā ietverta informācija par visām darbībām, kas veiktas ar katru konkrētu kredītkarti attiecīgajā mēnesī, norādot preču nosaukumu, daudzumu un cenu par vienu vienību, veiktās darbības datumu, čeka numuru, iegādes vietu, kā arī piemēroto atlaidi, kopējo apmaksas summu bez PVN, PVN likmes lielumu un summu ar PVN (turpmāk tekstā – atskaite) un rēķinu par iepriekšējo mēnesi, kurš jāapmaksā 30 (trīsdesmit) dienu laikā no rēķina saņemšanas dienas. Atskaite, rēķins un cita informācija tiek izsūtīta pa pastu uz PIRCĒJA adresi. PIRCĒJS maksā PĀRDEVĒJAM rēķinā norādīto summu bezskaidrā naudā ar pārskaitījumu uz PĀRDEVĒJA norādīto bankas kontu. Par apmaksas dienu tiek uzskatīta diena, kurā PIRCĒJS veicis bankas pārskaitījumu.
3. **PUŠU TIESĪBAS UN PIENĀKUMI**
4. PIRCĒJS, pasūtot PĀRDEVĒJAM KARTES, apņemas aizpildīt KARTES pieteikuma veidlapas, norādot KARŠU izgatavošanai un turpmākai lietošanai nepieciešamo informāciju.
5. Pamatojoties uz PIRCĒJA aizpildīto KARTES pieteikuma veidlapu, PĀRDEVĒJS apņemas 10 (desmit) darba dienu laikā izgatavot un izsniegt PIRCĒJAM tā pasūtītās KARTES.
6. KARŠU skaits LĪGUMA izpildes laikā pēc PIRCĒJA pieprasījuma var tikt mainīts.
7. PIRCĒJS apņemas ievērot PĀRDEVĒJA norādījumus, kas attiecas uz KARŠU izmantošanu.
8. PĀRDEVĒJS piešķir PIRCĒJAM KREDĪTU, kāds ir norādīts KARTES pieteikumā. Par KREDĪTA pārtērēšanu ir atbildīgs PIRCĒJS.
9. Nekvalitatīvas/ bojātas vai nozaudētas KARTES PARDEVĒJS atjauno 5 (piecu) darba dienu laikā no PIRCĒJA rakstiska pieprasījuma saņemšanas dienas.
10. PARDEVĒJS rakstiski informē PIRCĒJU par izmaiņām KARŠU lietošanas noteikumos ne vēlāk kā 20 (divdesmit) dienas pirms grozījumu spēkā stāšanās.
11. PIRCĒJAM ir tiesības pēc nepieciešamības iegādāties PRECI vajadzīgajā apjomā, neizmantojot visu plānoto iepirkuma apjomu.
12. LĪGUMA izpildes laikā Pasūtītājam ir tiesības samazināt vai palielināt iepirkuma tehniskajā specifikācijā norādītos degvielas plānotos iegādes apjomus LĪGUMA 2.1.punktā norādītas līgumsummas ietvaros.
13. PIRCĒJAM ir tiesības nekavējoties vienpusēji atkāpties no LĪGUMA izpildes, iesniedzot PĀRDEVĒJAM motivētu atteikumu, ja Pārdevējs nenodrošina degvielas atbilstību LĪGUMA 4.2.punktam.
14. PĀRDEVĒJS nozīmē par LĪGUMĀ noteikto saistību izpildi atbildīgo personu (turpmāk – PĀRDEVĒJA kontaktpersona)Ineta Malahova, tālruņa Nr.**63490980**, e-pasts: **kings@apollo.lv**
15. PIRCĒJS nozīmē par LĪGUMĀ noteikto saistību izpildi atbildīgo personu (turpmāk – PIRCĒJA kontaktpersona) Vaiņodes internātpamatskolas direktors Reinis Ulberts, tālruņa Nr. **29228885**, e-pasts: **reinisulberts@inbox.lv**
16. Nozīmēto kontaktpersonu pienākums ir sekot līgumsaistību izpildei, to gaitai un kvalitātei.
17. **PREČU KVALITĀTE**
	1. PRECEI, kas tiek pārdota saskaņā ar LĪGUMA noteikumiem, jāatbilst ražotāja vai kvalitātes kontroles institūcijas izsniegtajam kvalitātes sertifikātam un Latvijas Republikas normatīvo aktu un standartu prasībām.
	2. Degvielai jāatbilst spēkā esošo Latvijas nacionālo standartu, Latvijas nacionālā standarta statusā adaptēto Eiropas standartu prasībām saskaņā ar Ministru kabineta 26.09.2000. noteikumiem Nr. 332 “Noteikumi par benzīna un dīzeļdegvielas atbilstības novērtēšanu”.
	3. Pretenzijas par PRECES kvalitāti PIRCĒJS iesniedz PĀRDEVĒJAM rakstiskā veidā saskaņā ar Latvijas Republikas normatīvajiem aktiem.

1. **KARTES PAZAUDĒŠANA**
	1. Ja KARTE tiek pazaudēta vai prettiesiski nonāk trešās personas valdījumā par to nekavējoties jāziņo PĀRDEVĒJAM rakstiskā veidā pa faksu 63490010 - un mutiski pa tālruni 29450618.
2. **PRETENZIJAS UN TO IZSKATĪŠANAS KĀRTĪBA**
	1. Pretenzijas par varbūtējām kļūdām atskaitē PĀRDEVĒJS pieņem rakstiski un 30 (trīsdesmit) dienu laikā no dienas, kad PIRCĒJS ir saņēmis atskaiti.
	2. Pamatojoties uz PIRCĒJA iesniegumu PĀRDEVĒJS veic izmeklēšanu, kuras rezultātā piestāda izvērstu KONTA izrakstu PIRCĒJAM 10 (desmit) dienu laikā pēc PIRCĒJA iesnieguma.
3. **KARTES UN LĪGUMA DARBĪBAS LAIKS**
	1. Kartes derīguma termiņš ir spēkā visu LĪGUMA darbības laiku.
	2. LĪGUMS ir spēkā no brīža, kad to ir parakstījušas abas PUSES, līdz 2016.gada 31. augustam vai līdz brīdim, kad PIRCĒJS ir izlietojis LĪGUMA 2.1.punktā noteikto summu, atkarībā no tā, kurš no nosacījumiem iestājas pirmais.
	3. PIRCĒJS var vienpusēji LĪGUMA izpildes termiņu, bet ne ilgāk kā par 12 (divpadsmit) mēnešiem, noformējot attiecīgu paziņojumu.
4. **ZAUDĒJUMU ATLĪDZINĀŠANA**
	1. PUSES nes pilnu materiālo atbildību par LĪGUMA saistību neizpildi vai nepienācīgu izpildi.
	2. PUSE, kura pārkāpusi LĪGUMA noteikumus un nodarījusi zaudējumus otrai PUSEI, atlīdzina tos Latvijas Republikas normatīvo aktu noteiktajā kārtībā.
5. **NEPĀRVARAMA VARA**
	1. Neviena no PUSĒM nav atbildīga par savu saistību neizpildi, ja tā radusies nepārvaramas varas vai ārkārtēju apstākļu dēļ, kurus PUSES nevarēja paredzēt un novērst. Pie tādiem apstākļiem pieskaitāmi: dabas katastrofas, ugunsgrēki, karadarbība, masu nekārtības, dumpji, tautas nemieri, enerģētikas kompleksa vai sakaru nozares darbinieku streiki, telefona sakaru trūkums, elektroenerģijas trūkums, vienai no PUSĒM – telefona vai kabeļu avārijas, kā arī jebkuri citi apstākļi, kas nav pakļauti PUŠU saprātīgai kontrolei.
	2. PUSE, kurai kļuvis neiespējami izpildīt saistības LĪGUMA 9.1. punktā minēto apstākļu dēļ, 10 (desmit) darba dienu laikā no šādu apstākļu iestāšanās brīža paziņo otrai PUSEI par šādu apstākļu rašanos vai izbeigšanos. Ja paziņojums nav izdarīts paredzētajā laikā, vainīgā PUSE zaudē tiesības atsaukties uz nepārvaramu varu.
6. **DOMSTARPĪBAS UN STRĪDI**
	1. Visus strīdus un domstarpības, kas varētu rasties šī LĪGUMA izpildes laikā, PUSES risinās savstarpēju pārrunu ceļā.
	2. Strīdi un domstarpības, par kurām nav panākta vienošanās pārrunu ceļā, tiks izskatīti vispārējās jurisdikcijas tiesā pēc PIRCĒJA juridiskās adreses Latvijas Republikas normatīvajos aktos noteiktajā kārtībā.
7. **LĪGUMA SPĒKĀ ESAMĪBA**
	1. LĪGUMS stājas spēkā brīdī, kad to ir parakstījušas abas PUSES un ir spēkā līdz PUŠU līgumsaistību pienācīgai izpildei vai brīdim, kad Līgums tiek izbeigts Līgumā noteiktajā kārtībā.
	2. Līgumu pirms termiņa var izbeigt, PUSĒM savstarpēji rakstveidā par to vienojoties.

**12. PĀRĒJIE NOSACĪJUMI**

* 1. LĪGUMS satur Pušu pilnīgu vienošanos. Puses ir iepazinušās ar tā saturu un piekrīt visiem Līguma noteikumiem, ko apliecina ar saviem parakstiem.
	2. LĪGUMA parakstītāji garantē, ka tiem ir visas tiesības un pilnvaras savas pārstāvamās Puses vārdā slēgt LĪGUMU, ar to iegūstot savu pārstāvamo vārdā LĪGUMĀ noteiktās tiesības un pienākumus. Ja rodas nepieciešamība izdarīt izmaiņas LĪGUMĀ, tiek slēgta rakstiska vienošanās, kurā tiek norādīts izmaiņu saturs, apjoms u.tml.
	3. Visi LĪGUMA grozījumi un papildinājumi (vienošanās) stājas spēkā tikai pēc to rakstiskas abpusējas parakstīšanas un tiek uzskatīti par LĪGUMA neatņemamu sastāvdaļu, ar nosacījumu, ja tie nav pretrunā Publisko iepirkumu likuma noteikumiem.
	4. Izpildītājs ir informēts, ka ne vēlāk kā dienā, kad stājas spēkā LĪGUMS vai tā grozījumi, Pasūtītājs savā mājaslapā internetā ievieto LĪGUMU (bez pielikumiem) vai tā grozījumu tekstu, atbilstoši normatīvajos aktos noteiktajai kārtībai un ievērojot komercnoslēpuma aizsardzības prasības. LĪGUMA un tā grozījumu teksts ir pieejams PIRCĒJA mājas lapā internetā visā LĪGUMA darbības laikā, bet ne mazāk kā 36 mēnešus pēc LĪGUMA spēkā stāšanās dienas.
	5. Izpildot LĪGUMU, Puses apņemas neizpaust citām personām konfidenciāla rakstura informāciju, kas, izpildot LĪGUMA noteikumus, ir nonākusi viņu rīcībā. Šis noteikums neattiecas uz vispārpieejamas informācijas izpaušanu un gadījumiem, kad Pusei normatīvajos aktos uzlikts pienākums sniegt pieprasīto informāciju.
	6. Abu PUŠU pienākums ir nekavējoties informēt otru PUSI par jebkādām izmaiņām PUSES statusā (maksātnespēja, bankrots u.tml.), adresē, bankas rekvizītos, kā arī par kontaktpersonu maiņu. Ja kāda PUSE nav sniegusi informāciju par izmaiņām, tā uzņemas atbildību par zaudējumiem, kas šajā sakarā radušies otrai PUSEI.
	7. Jebkura korespondence, kas tiek nosūtīta otrai PUSEI pa pastu ir uzskatāma par saņemtu 5. (piektajā) dienā, skaitot no tās iesniegšanas pastā.
	8. Neviena no PUSĒM nav tiesīga bez otras PUSES rakstiskas piekrišanas nodot kādu no LĪGUMĀ noteiktajām saistībām vai tās izpildi trešajām personām, izņemot gadījumu, kad PUSES saistības pārņem tās likumīgais tiesību pārņēmējs. Likumīgajam PUSES tiesību pārņēmējam LĪGUMS ir saistošs kā pašai PUSEI, tā it kā tas pats tās būtu uzņēmies.
	9. Gadījumā, ja kāds no LĪGUMA noteikumiem tiek atzīts par spēkā neesošu, tas neietekmē pārējo LĪGUMA saistību spēkā esamību.
	10. Visi ar LĪGUMA izpildi un preču piegādi saistītie dokumenti PĀRDEVĒJAM jānoformē, norādot iepirkuma nosaukumu un numuru, LĪGUMA nosaukumu, datumu un numuru, kur attiecināms – atbilstošais LĪGUMA punkts.
	11. LĪGUMS sagatavots un parakstīts 2 (divos) eksemplāros. Viens LĪGUMA eksemplārs glabājas pie PIRCĒJA, otrs pie PĀRDEVĒJA, abiem LĪGUMA eksemplāriem ir vienāds juridiskais spēks.
	12. LĪGUMA pielikumi:

1.pielikums: PĀRDEVĒJA iesniegtais piedāvājums (kopija).

**PIRCĒJS: PĀRDEVĒJS:**

|  |  |
| --- | --- |
| **Vaiņodes internātpamatskola**Nodokļu maksātāja reģ. Nr.: 90000059334 Adrese: Raiņa iela 60, Vaiņode, Vaiņodes novads, LV-3435 Banka: Valsts Kase Kods: TRELLV22Konta Nr.: LV30TREL9811550649210 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  R.Ulberts |  **„KINGS” SIA**Nodokļu maksātāja reģ. Nr.: 42103007310Adrese:Lielā iela 8,Grobiņa, Grobiņas nov.LV3430Banka:AS SEBbankaKods: UNLALV2XKonta Nr.LV43UNLA0012002467497\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ J.Gusevs  |
|  |  |